|  |
| --- |
| Michael Bublé |
|  
Michael Bublé 2011 m. |
| Biografija |
| Pilnas vardas | Michael Steven Bublé |
| Gimė | 1975 m. rugsėjo 9 d. (47 metai) Barnabis, Britų Kolumbija |
| Kilmė |  Kanada |
| Žanrai | Big band, tradicinė pop muzika, džiazas |
| Veikla | Dainininkas, dainų autorius, aktorius |
| Instrumentai | Vokalas |
| Aktyvumo metai | 1996–dabar |
| Įrašų kompanija | 143/Reprise |
| Susijusi veikla | Naturally 7, Jann Arden, Laura Pausini, Boyz II Men, Chris Botti, Leon Jackson, Nelly Furtado |
| Svetainė | www.michaelbuble.com |

**Michael Steven Bublé** (*maɪ.kl̩.ˈbuː.bleɪ*; g. 1975 m. rugsėjo 9 d. Barnabis, Britų Kolumbija, Kanada) – Kanados italų ir kroatų kilmės dainininkas, „old school", klasikinių „Rat Pack" pop stiliaus dainų, džiazo atlikėjas.

Bublé ir Randy Napoleon atlieka sceninį pasirodymą

Biografija
----------

Muzika sudomino italas senelis santechnikas, svingo eros muzikos gerbėjas, Michaelui leidęs Vic Damone atliekamas Gus Khan ir Isham Jones dainas „It Had to Be You", kuriom susižavėjo. 16 metų pradėjo dainuoti naktiniuose klubuose (rengti pasirodymus jam padėjo senelis). Už savo santechnikos paslaugas klubui senelis prašydavo leisti anūkui padainuoti scenoje; mokėjo už jo muzikos pamokas ir padėjo finansuoti jo pirmųjų albumų išleidimą. Michaelą, grojantį viename vakarėlyje jį pastebėjo buvusio Kanados premjero Briano Mulroney patarėjas Michaelas McSweeney, paprašė jo albumo kopijos, kaip dainininką pakvietė į premjero dukters Caroline vestuves, kur jis susipažino su (vėliau jį išgarsinusiu) prodiuseriu David Foster.
Išpopuliarėti padėjo tokios dainos kaip „Fly Me to the Moon" ir „All of Me" bei labai romantiškos klasikinės baladės, tarp jų ir „Call Me Irresponsible" bei „The Way You Look Tonight".

Parduota daugiau nei 12 milijonų albumų JAV. Albumas „Crazy Love" tapo perkamiausiu šalyje albumu (per metus buvo parduota 1,9 milijono kopijų), pelnė dvi „Grammy" nominacijas.

Asmeninis gyvenimas
-------------------

Buvo susižadėjęs su ilgamete drauge aktore, šokėja ir dainininke Debbie Timuss (abu pasirodė miuzikluose „Red Rock Dinner" 1996 m. ir „Forever Swing" 1998 m.), jai dedikavo albumus „Michael Buble" ir „It’s Time".

2005 m. Australijos televizijos Logie apdovanojimų metu Michael susipažino su britų aktore Emily Blunt.

2008 m. lapkritį po vieno iš savo koncertų Buenos Airėse, Michael sutiko Argentinos aktorę, modelį ir dainininkę Luisana Lopilato. 2009 m. lapkritį susižadėjo, o 2011 m. balandžio 30 d. susituokė, jai parašė dainą „Haven’t Met You Yet". 2013 m. rugpjūtį pora susilaukė sūnaus, kurį pavadino Noah.

Filmografija
------------

* 1996: *Akte X*
* 2000: *Duets*
* 2001: Totally Blonde
* 2003: *The Snow Walker*
* 2004: Las Vegas – Catch of the Day

Diskografija
------------

* *BaBalu* (2001)
* *Dream* (2002)
* *Michael Bublé* (2003)
* *It's Time* (2005)
* *Call Me Irresponsible* (2007)
* *Crazy Love* (2009)
* *Christmas* (2011)
* *To Be Loved* (2013)
* *Nobody but Me* (2016)
* *Love* (2018)
* *Higher* (2022)

Apdovanojimai
-------------

**Juno Awards**

* 2008 : Fan Choice Award

**Grammy**

* 2008: „Best Traditional Pop Vocal Album" už *Call Me Irresponsible*
* 2010: „Best Traditional Pop Vocal Album" už *Michael Bublé Meets Madison Square Garden*

**Echo**

* 2006 : "Geriausia Metų džiazo produkcija" už *It’s Time*

**Juno Awards**

* 2006 : Metų menininkas

**Canadian Smooth Jazz Award (Kanada)**

* 2006: „Best male vocalist", „Best original composition" už *Home*, „Best Album" už *It’s time*

**Canadian Radio Music Awards (Kanada)**

* 2006: Geriausias solo menininkas, už *Home*

Šaltiniai
---------

1. ↑  M.Bublé: romantikas, kuris žino, ko nori

Nuorodos
--------

|  |  |
| --- | --- |
|  | **Vikiteka: Michael Bublé** – vaizdinė ir garsinė medžiaga  |

* Asmeninis tinklalapis (anglų k.)